Կասպար Մարիա ֆոն Շտեռնբերգ

Կոմս Կասպար Մարիա ֆոն Շտեռնբերգ (նաև՝ Caspar Maria, Count Sternberg, գերմ.՝ Kaspar Maria Graf Sternberg, չեխ․՝ hrabě Kašpar Maria Šternberk, հունվարի 6, 1761(1761-01-06)[…], Պրահա, Չեխական թագի հողեր, Սրբազան Հռոմեական կայսրություն - դեկտեմբերի 20, 1838(1838-12-20)[…], Březina), բոհեմիացի աստվածաբան, ապարագետ, միջատաբան, բուսաբան:Հայտնի է որպես  հնէաբուսաբանության հայր (Father of Paleobotany): 
Պրահայում հիմնել է Բոհեմիայի ազգային թանգարանը, որի հավաքածուի միջուկը կազմել են ապարների, բրածոների և բուսանմուշների՝ երկար տարիների ընթացքում իր ստեղծած հավաքածուները։ Բնորոշվում է որպես արդի հնէաբուսաբանության հիմնադիր։ 1820 թվականից սերտ կապի մեջ է եղել Գյոթեի հետ։


== Կենսագրություն ==
Ծնվել է 1761 թվականի հունվարի 6-ին Պրահայում։ Ծնողներն էին կոմս Յոհան Նեպոմուկ ֆոն Շտեռնբերգը և կոմսուհի Աննա Յոզեֆա Կոլովրատ-Կրակովսկին։
Դպրոցն ավարտելուց հետո սկզբնական շրջանում աստվածաբանություն է ուսումնասիրել, այնուհետև ուսումը շարունակել է Հռոմի Collegium anglicum-ում։ Ոգեշնչված Ռեգենսբուրգում նոր-նոր (1790 թվականին) հիմնադրված բուսաբանական ընկերության գործունեությամբ՝ ամբողջովին նվիրվել է բնագիտությանը, հետագայում դարձել այդ ընկերության փայլուն անդամներից մեկը, դրա գործունեության բնագավառում գնահատելի ավանդ ներդրել իր Botanisches Taschenbuch մենագրությամբ, Ռեգենսբուրգի բուսաբանական այգու հիմնադրմամբ և այլ աշխատանքներով։ 1805 թվականին, երբ տևական ժամանակով կանգ էր առել Փարիզում, ծանոթացել է Ալեքսանդր ֆոն Հումբոլդտի, ֆրանսիացի ճանաչված հնէաբանների ու բուսաբանների հետ, մտքեր փոխանակել, որոշ չափով կրել նրանց ազդեցությունը։ Մասնագիտացել է ձարխոտանմանների, մամռանմանների, սերմավոր բույսերի բրածոների ուսումնասիրության բնագավառում։ Հետագայում տեղափոխվել է ապրելու Բոհեմիայի Ռադնիցե բնակավայրը, որտեղ նույնպես բուսաբանական այգի է ստեղծել, միաժամանակ մեծ ուշադրությամբ հետևել, հսկել, համակարգել մերձակայքում նոր բացված ածխահանքում հայտնաբերված և հնէաբանական ուսումնասիրության ենթակա քարածխային անտառում տարվող աշխատանքները։ Եղել է Բոհեմիայի գիտությունների թագավորական ընկերության նախագահը։
Նրա պատվին է անվանակոչվել շքանարգիզազգիների (լատ.՝ Amaryllidáceae) ընտանիքի Sternbergia բուսացեղը։ Նրա նկարագրած բուսատեսակները գիտական գրականության մեջ հիշատակվում են Sternb. համառոտագրված նշումով։


== Երկեր ==
Abhandlung über die Pflanzenkunde in Böhmen (rwo volumes 1817-1818) - Treatise on the botany of Bohemia.
Briefwechsel (1820-1832) - Correspondence with Johann Wolfgang von Goethe.
Versuch einer geognostisch-botanischen Darstellung der Flora der Vorwelt (with August Karl Joseph Corda, 1820-1825; two volumes) - Attempt at a geognostic-botanical description of primordial flora.
Ausgewählte Werke des Grafen Kaspar von Sternberg, 1902 - Selected works of Count Kaspar von Sternberg.
Leben des Grafen Kaspar von Sternberg, 2010 - The life of Count Kaspar von Sternberg.
Reise durch Tirol in die österreichischen Provinzen Italiens (Ռեգենսբուրգ, 1806, с 4 табл.).
Revisio Saxifragarum iconibus illustrata (Регенсбург, 1810; с 31 табл.).
Versuch einer geognostisch-botanischen Darstellung der Flora der Vorwelt (Լայպցիգ և Պրագա, 1820—1838, 2 հատոր՝ 160 աղյուսակներով).
Umrisse einer Geschichte der böhmischen Bergwerke (1836).
Umrisse einer Geschichte der böhmischen Bergwerke (1837).
Umrisse einer Geschichte der böhmischen Bergwerke (1838).


== Ծանոթագրություններ ==


== Արտաքին հղումներ ==

The Sternberg Project